jkorsvik/nowiki_second_scrape_merged huggingface dataset:
Wang Quan’an

Wang Quan'an (kinesisk: 王全安, pinyin: Wáng Quán'ān, født i 1965 i Yan'an i provinsen Shaanxi i Folkerepublikken Kina) er en kinesisk regissør og manusforfatter.


== Filmer (i utvalg) ==
Yue Shi (Måneformørkelse, 1999)
Jing zhe (Historien om Ermei, 2004)
Tuya de hun shi (Tuyas to ektemenn, 2006)Wang Quan'an ble premiert med Gullbjørnen i 2007 og Sølvbjørnen i 2010.


== Referanser ==


== Eksterne lenker ==
(en) Wang Quan'an på Internet Movie Database 
(da) Wang Quan'an på Filmdatabasen 
(fr) Wang Quan'an på Allociné 
(en) Wang Quan'an på AllMovie 
(en) Wang Quan'an hos The Movie Database
Økssundet

Økssundet er et sund mellom Hamarøy og Steigen kommuner i Nordland som er én av tre forbindelser mellom Vestfjorden, som ligger i nord-nordvest, og fjordarmen Sagfjorden i sør-sørøst.Sundet er i underkant av 10 kilometer langt og går mellom halvøya Hamarøya i øst og Lundøya i vest og har en bredde på mellom ca. 2,1 km i nordenden og ca. 4,9 km i sørenden. Dybden midt i sundet er gjennomgående på over 600 meter.
På østsiden av sundet ligger Jensvika, Utåkervika, Horsvågen, Jektvika og Rørvika. Videre sørøst, i overgangen mellom Økssundet og Sagfjorden, ligger  Steinslandsosen og Sørlandsosen.
På vestsiden Storhaughola, Anevika, Store og Litl Barnbogen og et smalt sund mellom Lundøya og Oksøya.
Fergeforbindelsen mellom Svolvær og Skutvik og Nordlandsekspressen mellom Bodø og Svolvær trafikkerer Økssundet. Den eneste bebyggelsen langs Økssundet er Skutvik. 


== Se også ==
Flagsundet
Skagstadsundet


== Fotnoter ==


== Referanser ==
Ørsta Idrettslag

Ørsta Idrettslag (stiftet 1928) er et idrettslag fra Ørsta i Møre og Romsdal.


== Fotball ==
A-laget i fotball spiller i 2022 i 4. divisjon.


=== Tabell ===


== Kjente utøvere ==
Dag Roar Ørsal, fotball
Dagmund Evebø, fotball
Espen Standal, fotball


== Eksterne lenker ==
Offisielt nettsted
Ørsta Fotball
Bruce Reitherman

Bruce Reitherman (født 15. september 1955 i Burbank i California) er en amerikansk barneskuespiller, filmmaker og sanger. Han er sønn av regissør Wolfgang Reitherman. Han er mest kjent som stemmen til Kristoffer Robin i Disneyfilmen Ole Brumm og honningtreet og som stemmen til Mowgli i Disneyfilmen Jungelboken.


== Filmografi ==


=== Som stemmeskuespiller ===
Ole Brumm og honninngtreet (1966) (Kristoffer Robin)
Jungelboken (1967) (Mowgli)
Here Comes the Grump (animasjonsserie 1969-1971) (Terry Dexter)
Filmen om Ole Brumm (1977) (Kristoffer Robins sangstemme på «Little Black Rain Cloud»)


=== Som regissør, forfatter og produsent ===
Nature (TV-serie fra 1982, episoden «The Living Edens: Big Sur – California's Wild Coast»)


== Eksterne lenker ==
(en) Bruce Reitherman – kategori av bilder, video eller lyd på Commons 
(en) Bruce Reitherman på Internet Movie Database 
(sv) Bruce Reitherman i Svensk Filmdatabas 
(fr) Bruce Reitherman på Allociné 
(en) Bruce Reitherman på AllMovie 
(en) Bruce Reitherman hos The Movie Database
Langevåg Idrettslag

Langevåg Idrettslag (stiftet 1920) er et idrettslag fra Langevåg i Sula, Møre og Romsdal.


== Fotball ==
A-laget i fotball spiller i 2015 i 4. divisjon.
I 1921 ble første kamp spilt på hjemmebanen, Langevåg Stadion. Kampen endte med 0-7 tap mot Sykkylven. Ny gressbane ble åpnet 10. juli 1961, og publikumsrekorden ble satt samme år: 7 700 tilskuere møtte opp for å se kvalifiseringskampen mot Steinkjer, om spill i Hovedserien 1961–62 (nå Tippeligaen). Kampen endte 3-3, men Langevåg tapte returkampen med ett mål.
Langevåg har hatt en spiller på det norske A-landslaget for kvinner, Cecilie Fiskerstrand.


=== Tabell ===
Nåværende ALags-spillere:  


== Kjente utøvere ==
Reidar Vågnes, fotball - spiller og trener
Isak Dybvik Määttä, fotballspiller


== Eksterne lenker ==
Offisielt nettsted
Samband i politiet

Samband i politiet (ofte bare SAMPOL) er et telekommunikasjons- og digitalnett under utvikling som skal brukes av Politi- og lensmannsetaten i Norge som en del av det nasjonale nødnettet. Nettet inkluderer telefoni, radio og digitale tjenester som internett. Politidirektoratet er ansvarlige for implementering og drift og et opplæringssenter er etablert på politiets avdeling i Stavern utenfor Larvik.


== Referanser ==
Mauseidvåg og Solevåg Idrettslag

Moldestudentenes IL går også under forkortelsen MSIL.Mauseidvåg og Solevåg Idrettslag (stiftet i juni 1945 som Mauseidvåg Idrettslag) er et idrettslag fra Mauseidvåg og Solevåg i Sula, Møre og Romsdal. A-laget i fotball spiller i 2011 i 4. divisjon.


== Historikk ==
Klubben ble stiftet juni 1945 som Mauseidvåg Idrettslag. Før 1990-sesongen i 5. divisjon skiftet klubben navn til Sula Fotballklubb, men sesongen endte med sisteplass og nedrykk til 6. divisjon. Etter at klubben hadde rykket opp til 4. divisjon i 1999, skiftet klubben navn til dagens, Mauseidvåg og Solevåg Idrettslag. Sesongen endte for øvrig med en 8.-plass.


== Tabellen 2012 ==
Kilde: fotball.no


== Eksterne lenker ==
Offisielt nettsted 
MSIL Fotball
Hydroksylapatitt

Hydroksylapatitt er et mineral og en naturlig form av kalsiumapatitt med den kjemiske formelen Ca5(PO4)3(OH) som vanligvis skrives Ca10(PO4)6(OH)2 for å vise at grunnenheten i krystallen består av to molekyler. Beinvev og tannemalje bygges opp av dette mineralet. 
Den hvite hydroksylapatitten fra Oksøykollen på Modum er berømt og ettertraktet. Disse hvite krystallene har vært kjent i over 150 år og finnes i alle store steinsamlinger over hele verden.


== Se også ==
Apatitt


== Kilder ==
Norsk steinbok: norske mineral og bergartar av Torgeir T. Garmo, Universitetsforlaget, 1995
Bobby Templeton

Bobby Templeton (født 1894 i Paisley, død 1967) var en skotsk fotballspiller og hovedtrener, manager. Han spilte hovedsakelig som forsvarsspiller for Hibernian fra 1911 til 1927, og deretter var han manager for klubben fra 1925 til 1936.
Bobby Templeton fikk sin debut for Hibernian den 30. desember 1911, i en bortekamp mot Raith Rovers, som endte 2-2. Hans første mål kom i en bortekamp mot Hamilton Academical den 21. februar 1920, i en kamp som Hibs for øvrig tapte 2-3. Totalt fikk Templeton 250 kamper for Hibernians førstelag og han scoret fire mål (alle var på straffespark). Hans siste kamp fant sted den 10. oktober 1925 borte mot Aberdeen FC i den skotske ligaen (Hibs tapte for øvrig kampen 0-5).
Templeton ledet Hibernian i 440 kamper som manager. Hibs vant bare 164 av disse kampene (det gir en vinnerprosent på drøyt 37 prosent). Hibs var imidlertid et brukbart cuplag under Templetons ledelse, selv om de aldri vant turneringen. Det var først etter Templetons avgang i 1936 at Hibs fikk en renessanse under manager Willie McCartney.


== Referanser ==


== Eksterne lenker ==
Bobby Templeton Arkivert 15. desember 2018 hos Wayback Machine., www.ihibs.co.uk
Flagsundet

Flagsundet er et sund i Steigen kommune i Nordland som er den sørligste av tre forbindelser mellom Vestfjorden og, via Skjettenfjorden, til fjordarmen Sagfjorden.Sundet er 16 kilometer langt og går mellom Engeløya i nord og Steigens fastland i sør. Bredden varierer fra ca. 2,7 km til ca. 900 meter. Mellom Bogøy og Ålstadøya går det 200 meter brede Bogøysundet som er en del av skipsleden gjennom Flagsundet. 
Henholdsvis fra fastlandet over Bogøysundet, og videre fra Ålstadøya til Engeløya, krysser de to Engeløybruene som er en del av  Fv835.  Fv638 går langs nordsiden av sundet, og  Fv636 går tre-fire km langs sørsiden. Nordlandsekspressen mellom Bodø og Svolvær trafikkerer Flagsundet.


== Se også ==
Skagstadsundet
Økssundet


== Fotnoter ==


== Referanser ==
Puyehue (vulkan)

Puyehue er en vulkan som er en del av Andesfjellene og som befinner seg i regionen Los Ríos i Chile. Det er en stratovulkan som når en høyde på 2 236 moh.Vulkanens siste utbrudd begynte 4. juni 2011 med en røyksøyle som var 10 km høy og 5 km bred. 3 500 mennesker fikk ordre om å evakuere. Utbruddet varte til april 2012.


== Referanser ==


== Eksterne lenker ==
(en) Puyehue Volcano – kategori av bilder, video eller lyd på Commons
Adam Douglas

Adam Douglas Enevoldsen (født 1981 i Oklahoma), kjent som Adam Douglas, er en musiker fra USA bosatt i Norge.Han ga ut debutalbumet I May Never Learn på Grappa i 2015. Douglas vant Baltic Song Contest i Karlshamn i 2016, og i 2017 vant han musikkonkurransen Stjernekamp på NRK. Han vant Spellemannprisen 2021 i klassen blues for sitt fjerde album, Better Angels fra 2021. Under Notodden Blues Festival ble han tildelt NBFs Bluespris for 2022.Han vokste opp i Oklahoma, flyttet til Norge rundt 2008 og bosatte seg Harestua i 2017. Han har drevet The Douglas Group som er et soul/R&B-band. 


== Diskografi ==
Album

I May Never Learn (2015)
The Beauty & the Brawn (2018)
An American Holiday (Live from Nordstrand Kirke) (2018)
Better Angels (2021)
No More Than Necessary (egenutgitt, 2011) med The Douglas Group (øvrige var Iver Olav Erstad, Per Øystein Erstad og Jon Reidar Furulund)


== Referanser ==


== Eksterne lenker ==
(en) Adam Douglas på Internet Movie Database 
(en) Adam Douglas på Discogs 
(en) Adam Douglas på Discogs
Oktonautene

Oktonautene (orig: The Octonauts) er en amerikansk-britisk-irsk animert eventyrserie for barn som har gått på The Walt Disney Company siden 2012. Serien handler om noen skapninger kalt Oktonautene. De lever under sjøen og har et undersjøisk hovedkvarter kalt Oktopodden. Derfra planlegger de redningsaksjoner, og kommuniserer med undervannskjøretøyene: “Gøppiene”. TV-serien er basert på en barnebokserie skrevet av Vicki Wong og Michael Murphy ved Meomi Design Inc.
I Norge har serien gått på TV 2. 


== Norske stemmer ==
Øyvind Borgemoen Lyse
Trond Teigen
Bjørn Alexander
Christin Borge
Mona Grenne
Eirik Espolin Johnson
Luna Sofie Kruse


== Originalstemmer ==
Simon Greenall
Rob Rackstraw
Paul Panting
Teresa Gallagher
Keith Wickham
Jo Wyatt


== Referanser ==


== Eksterne lenker ==
(en) Offisielt nettsted 
(en) Octonauts – kategori av bilder, video eller lyd på Commons 
(en) Oktonautene på Internet Movie Database
Bundeswehrs universitet

Bundeswehrs universitet (tysk: Universität der Bundeswehr) er det tyske forsvarets (Bundeswehrs) universitet for utdannelse av offiserer.
I Helmut Schmidts tid som forsvarsminister ble det i 1970 bestemt å etablere Bundeswehruniversiteter i Hamburg (Helmut Schmidt-universitetet) og München. 
Ulikt andre staters militærakademier, tilbyr begge universitetene studier som har liten tilknytning til selve forsvaret.
Samtlige professorer på begge universiteter er sivile. Fremtidige offiserer som har en plikttid på minst 13 år (15 år for piloter) får en bachelorgrad tilsvarende den på andre universiteter i Tyskland. Studentene kan oppnå en mastergrad etter fire år. 
Fra 2003 kan sivile også studere ved universitetene, forutsatt at det er plass og at næringslivet betaler kostnadene.


== Eksterne lenker ==
Helmut-Schmidt-Universität Hamburg
Universität der Bundeswehr München
Per Mangset

Per Mangset (født 15. oktober 1944) er en norsk sosiolog, professor emeritus i kulturstudier ved Høgskolen i Telemark og seniorforsker ved Telemarksforsking. Mangset var også leder for Senter for kultur- og idrettsstudier ved Høgskolen i Telemark. 
Per Mangset har stått i spissen for etableringen av kulturpolitisk forskning. Gjennom en rekke artikler, rapporter, utredninger og bøker har han vært svært sentral for å etablere kulturpolitikkforskning som et eget fagfelt. Han bidro til å etablere FoU-avdelingen til Norsk kulturråd og han har også etablert den nordiske konferansen for kulturpolitisk forskning samt den internasjonale konferansen for kulturpolitisk forskning (ICCPR).


== Eksterne lenker ==
(no) Publikasjoner av Per Mangset i forskningsdokumentasjonssystemet CRIStin
(no) Publikasjoner av Per Mangset i BIBSYS
Sean Hayes

Sean Hayes (født 26. juni 1970 i Chicago i Illinois) er en amerikansk skuespiller og komiker.
Etter eksamen fra Glenbard West High School i Glen Ellyn i Illinois studerte Hayes ved Illinois State University. Hayes arbeidet som klassisk pianist, og fungerte som leder for Pheasant Run Theater i St. Charles i Illinois. Han har også komponert originalmusikk for en oppsetning av skuespillet Antigone ved Steppenwolf Theatre Company i Chicago. Hayes flyttet til Los Angeles i 1995, hvor han fant arbeid som en stand-up-komiker og skuespiller.
Som tenåring var Hayes med i filmen Styrkeprøven (1986), som ble filmet på skolen Glenbard West, som Hayes studerte ved. Han debuterte som profesjonell skuespiller i den uavhengige filmen Billy's Hollywood Screen Kiss (1998). Kort tid senere fikk Hayes rollen som Jack McFarland i TV-serien Will & Grace, som han vant en Emmy-pris, fire SAG-priser og seks Golden Globe-nominasjoner for. Han har også portrettert komikeren Jerry Lewis i TV-filmen Martin and Lewis. Hayes var vert for den 64. Tony-utdelingen 13. juni 2010 på TV-kanalen CBS. I 2010 hadde Hayes rollen som Mr. Tinkles, en ond hvit perserkatt, i Som hund og katt: Kittys hevn, som var oppfølgeren til Som hund og katt (2001). 
I flere år avviste Hayes å diskutere sin seksuelle legning fordi han trodde publikum da ville være mer fordomsfrie overfor ham. I et intervju med magasinet The Advocate i april 2010 antydet han at han var homofil.


== Filmografi ==
2000 - Buzz Lightyear of Star Command: The Adventure Begins
2003 - Katten
2007 - Nå eller aldri
2008 - Igor
2008 - Cool Men
2013 - Monsteruniversitetet
2017 - Emojifilmen


== Referanser ==


== Eksterne lenker ==
(en) Sean Hayes på Internet Movie Database 
(sv) Sean Hayes i Svensk Filmdatabas 
(da) Sean Hayes på Filmdatabasen 
(da) Sean Hayes på Scope 
(fr) Sean Hayes på Allociné 
(en) Sean Hayes på AllMovie 
(en) Sean Hayes hos Turner Classic Movies 
(en) Sean Hayes hos Rotten Tomatoes 
(en) Sean Hayes hos The Movie Database 
(en) Sean Hayes hos Internet Broadway Database 
(en) Sean Hayes på Internet Broadway Database
John Savage

John Savage (født John Youngs, den 25. august 1949 i New York) er en amerikansk skuespiller, produsent, produksjonsleder og komponist. 
Hans første store filmrolle var som Steven i filmen The Deer Hunter, fra 1978 som handler om en gruppe stålarbeidere under Vietnamkrigen. Savage hadde også en ledende rolle i filmen The Onion Field fra 1979, den sanne historien om politimann Karl Hettinger sin personlige kamp etter å ha vært vitne til mordet på en kollega. En av hans mest kjente roller var som Claude Bukowski i filmen Hair (1979). Savage hadde en mindre rolle i Terrence Malick sin episke krigsfilm The Thin Red Line. Savage var en gjennomgangsfigur i de to første sesongene av TV-serien Dark Angel og han portretterte kaptein Ransom i den to-delte episoden Equinox i TV-serien Star Trek: Voyager. I 2005 hadde Savage en noe mindre rolle i TV-serien Law & Order: Special Victims Unit. Hans bror heter Jim Youngs og er også skuespiller.


== Referanser ==


== Eksterne lenker ==
(en) John Savage på Internet Movie Database 
(sv) John Savage i Svensk Filmdatabas 
(da) John Savage på Filmdatabasen 
(da) John Savage på danskefilm.dk 
(da) John Savage på danskfilmogtv.dk 
(da) John Savage på Scope 
(fr) John Savage på Allociné 
(en) John Savage på AllMovie 
(en) John Savage hos Turner Classic Movies 
(en) John Savage hos Rotten Tomatoes
Tott og Pøddel

Tott og Pøddel (orig: Toot and Puddle) er en er en canadisk animert barneserie som gikk på TV fra 2008 til 2012. Serien er basert på en bokserie med samme navn. Den gikk på  Noggin i USA, CBeebies i Stobritannia, og på Treehouse TV i Canada. 
Serien ble sendt av TV 2 Junior fra 2009. Serien ble originalt produsert av Mercury Filmworks, HIT Entertainment, National Geographic Kids, Treehouse TV Originals, CBeebies Originals, og Noggin Originals.


== Norsk versjon ==
Produsent: Ketil Høgseth
Selskap: Nordubb


=== Norske stemmer ===
Anders Sundstedt
Bjørn Alexander
Erik Skøld
Hans Rønningen
Ida Lind
Inger Gundersen
Ivar Nørve
Per Skjølsvik
Siv C. Klynderud
Unn Vibeke Hol


== Originalversjon ==
Manus: Holly Hobbie, Douglas Hobbie, Patrick Granleese, John van Bruggen, Kim Segal, James Backshall, Stu Krieger
Regi: Christian Larocque


=== Originalstemmer ===
Joanne Vannicola
Samantha Reynolds
John McGrath
Linda Ballantyne
Taylor Barber
Bryn McAuley


== Referanser ==


== Eksterne lenker ==
(en) Tott og Pøddel på Internet Movie Database 
(en) Tott og Pøddel på Metacritic
Miguel Sandoval

Miguel Sandoval (født 16. november 1951 i Washington, DC) er en amerikansk skuespiller.
Sandoval begynte som profesjonell skuespiller i 1975 og han debuterte på film i 1980. Han hadde små roller i anerkjente filmer som Jungle Fever, Jurassic Park og Clear and Present Danger. Etter disse filmene dukket han blant annet opp i Get Shorty, Up Close & Personal og Blow. Sandoval har opptrådt i en rekke TV-serier, ofte i gjentakende roller. Savage hadde stor suksess med sin rolle i TV-serien Medium i 2005. Savage har også gjort opptredener i populære serier som Frasier, The X-Files, Seinfeld og Lois & Clark: The New Adventures of Superman.


== Filmografi ==
Gjør det rette (1989) som  Mark Ponte.
Het sand (1992)
Jurassic Park (1993) som Juanito Rostagno
Death Wish V: The Face of Death (1994) som Hector Vasquez.
Overhengende fare (1994) som  Ernesto Escobedo.
Get Shorty (1995) som Mr. Escobar.
Fair Game (1995) som Emilio Juantorena
Collateral Damage (2002) som Joe Phipps.


== Referanser ==


== Eksterne lenker ==
(en) Miguel Sandoval på Internet Movie Database 
(sv) Miguel Sandoval i Svensk Filmdatabas 
(sv) Miguel Sandoval i Svensk Filmdatabas 
(da) Miguel Sandoval på Filmdatabasen 
(da) Miguel Sandoval på danskefilm.dk 
(da) Miguel Sandoval på danskfilmogtv.dk 
(da) Miguel Sandoval på Scope 
(fr) Miguel Sandoval på Allociné 
(en) Miguel Sandoval på AllMovie 
(en) Miguel Sandoval hos The Movie Database
Ruth Kari Krokeide

Ruth Kari Krokeide (født 1989 i Spydeberg) er en norsk gymnastikkhjulutøver. Hun har både NM- og VM-medaljer som senior.


== Resultater ==
2008Gull i hopp, sølv i linj og bronse sammenlagt2009Gull – NM, sammenlagt
Sølv – VM, hopp2010Gull – NM, linje, spiral, hopp og sammenlagt2011Gull – NM, linje, spiral, hopp og sammenlagt
Bronse – VM, hopp
7.-plass – VM, mangekamp2012 Gull NM - sammenlagt, linje, spiral og hopp. (www.gymogturn.no)2013
Gull NM sammenlagt, hopp, spiral, linje 
Bronse i VM i hopp, 8.-plass sammenlagt, 6.-plass i linje og spiral 
Sølv Austrian Open Championship 
2014
Gull NM sammenlagt,  hopp, linje og spiral 
Sølv Austrian Open Championship 
2015
Gull NM sammenlagt, linje og spiral. Sølv i hopp. 
Bronse VM sammenlagt, spiral, 5.-plass i hopp og 6.-plass i linje. 


== Referanser ==


== Eksterne lenker ==
(en) Ruth Kari Krokeide på Internet Movie Database
Domenico Zipoli

Domenico Zipoli (født 17. oktober 1688 i Prato, Toscana, død 2. januar 1726 i Santa Catalina ved Córdoba, Argentina) var en italiensk barokkomponist, organist og jesuittmisjonær.


== Liv og virke ==
Den tidlige musikkutdannelsen fikk Zipoli som korgutt i katedralen i Prato. Takket være finansiell hjelp av storhertug Cosimo II de' Medici av Toscana kunne han fra 1707 studere hos organisten Giovanni Maria Casini i Firenze. Året etter ble han organist ved Santa Maria in Trastevere. I 1712 studerte han en tid under Alessandro Scarlatti i Napoli, og til slutt i Roma under Bernardo Pasquini. To av Zipolis oratorier stammer fra denne tidlige perioden: San Antonio di Padova (1712) og Santa Caterina, Virgine e martire (1714). I 1715 fikk han den prestisjefylte stillingen som organist i kirken Il Gesù i Roma. Året etter skrev han sitt mest kjente verk, Sonate d'intavolatura per organo e cimbalo (1716).
Zipoli gikk inn i jesuittordenen med ønske om å virke ved jesuittenes misjonsområde i de spanske reducciones de indios i dagens Bolivia. Han ble først sendt til Sevilla der han bodde et år. Sammen med en gruppe på 53 misjonærer forlot han Spania 5. april 1717 og ankom Buenos Aires 13. juli 1717. I årene 1717-1724 studerte han teologi og filosofi med tanke på å bli presteviet, men døde av tuberkulose før han rakk å bli ferdig, bare 37 år gammel. Ifølge tradisjonen blir urnen med asken hans oppbevart i den gamle jesuittkirken Santa Catalina i fjellene i provinsen Córdoba, men det regnes nå som en myte.
I Sør-Amerika ble Zipoli utnevnt til kapellmester, en post som omfattet oppgaver som organist, kormester og komponist. 


== Musikk og ettermæle ==
Klaviaturmusikken til Zipoli spilles fremdeles. Mye av den er tilgjengelig for begynnere og finnes i mange antologier. 
Nylig ble noe av Zipolis søramerikanske kirkemusikk oppdaget i Chiquitos, Bolivia: to messer, to salmer, tre hymner, et Te Deum Laudamus og andre stykker. En messe kopiert i Potosí, Bolivia i 1784, og bevart i Sucre, Bolivia, synes å være en lokal samling basert på de to andre messene. Zipolis dramatiske musikk, deriblant to komplette oratorier og deler av en tredje, er for det meste tapt.
Tre deler av «misjonsoperaen» San Ignacio de Loyola er tilskrevet Zipoli. Operaen ble samlet av Martin Schmid i Chiquitos mange år etter Zipolis død etter at den var bevart nesten fullstendig i lokale kilder. 
Zipolis musikk var høyt ansett av jesuittkollegene i flere tiår etter hans død og fikk en avgjørende innflytelse på senere komponister.


== Verk ==
Domenico Zipoli er framfor alt kjent for sine orgel- og cembaloverk. Vokalverkene er for en stor del tapt.
Vokalverk:

Missa Brevis («Missa Zipoli») i F-dur
Missa di S. Ignazio i F-dur
Missa di Potosí i F-dur
Tonesettinger av salmer, hymner og andre verkInstrumentalverk:

Sonate d’intavolatura (Roma, 1716)
Dessuten andre verk for klaviaturinstrumenterOperaer:

San Ignacio (bearbeidelse av partituret til en ukjent komponist i Bolivia)LæreverkPrincipia seu Elementa ad bene pulsandum Organum e Cimbalum, kun notebilaget med musikk av Zipoli og andre komponister er bevart.


== Media ==
Eikmaskin

Eikmaskin er et norsk selskap som importerer traktorer og landbruksmaskiner. Selskapet er eid av det internasjonale landbrukskonsernet Agco Corporation. Eikmaskin importerer merkene Massey Ferguson, Fendt, Valtra, Sampo Rosenlew, Trima, Grimme, Kuhn, Rauch, HE-VA, Junkkari og Ilsbo. Selskapet hadde i 2016 en omsetning på 1 470 millioner kroner.


== Historie ==
Eikmaskin ble startet som Eiks Maskinforretning av Christian Eik i 1922. Eik sikret seg rettighetene til å importere Harry Fergusons traktorer med hydraulisk trepunktsløft, og når salget kom i gang igjen etter andre verdenskrig ble Eikmaskin og Ferguson TE20, populært kalt Gråtass, markedsledere i Norge. På 50-tallet var markedsandelen for Massey Ferguson oppe i 60-70 prosent. På det meste hadde Eikmaskin ca. 600 ansatte inkludert forhandlerleddet. I 1989 solgte Eik-familien selskapet til Massey Ferguson, som igjen ble kjøpt av Agco i 1994.


== Eiksenteret ==
Eikmaskin er et importselskap og er kjedegiver til en landsdekkende kjede av forhandlere som har felles markedsføring og profilering med merkenavnet Eiksenteret. De 33 selskapene er med underavdelinger representert 54 steder i Norge.


== Referanser ==


== Eksterne lenker ==
Offisielt nettsted
Obligato

Obligato (også obbligato, it.: «fastlagt», «obligatorisk») er et musikkbegrep som betegner at en instrumental- eller vokalstemme er fullt utskrevet og skal spilles slik det står. Motsetningen er ad libitum.
Røttene ligger i barokkmusikken: den gang var det vanlige å angi såkalte continuo-stemmer i kortform slik at musikeren utformet stemmen med en viss grad av frihet. Andre stemmer, for eksempel sangmelodier og solostemmer i konserter, var fullt utskrevet, de var altså obligate. Dette er til en viss grad analogt med sanger som angis med moderne akkordbesifring: sangeren forventes å følge den «obligate» melodistemmen, mens akkompagnementet kan utformes «ad libitum».
Fra 1800-tallet ble det vanlig å skrive ut alle stemmene – dermed besto så å si all musikk av obligate stemmer og behovet for begrepet ble mindre. I dag brukes obligato stort sett bare når musikk fra tidligere tider omtales. 
Musikkavhandlinger fra 1500- og 1600-tallet bruker obligato om ostinate generalbasstemmer.


== Eksterne lenker ==
Handwörterbuch der musikalischen Terminologie (PDF-fil; 25 kB)